## Carlos Mazón ha rebut en audiència els guardonats amb els Premis Jaume I 2024

*** L’entrega d’estos reconeixements se celebra este divendres en la Llotja de València en una cerimònia presidida per Sa Majestat el Rei**

El president de la Generalitat, Carlos Mazón, ha rebut, en audiència, les persones guardonades amb els Premis Jaume I 2024, la cerimònia d’entrega dels quals se celebrarà el divendres 14 de febrer en la Llotja de València presidida per Sa Majestat el Rei.

Durant la trobada, el cap del Consell ha traslladat la seua felicitació als premiats i ha destacat el suport de la Comunitat Valenciana a la ciència, així com la importància d’esta “per a avançar en el progrés de la societat i anticipar-se al futur”.

En este sentit, ha remarcat el compromís del Consell amb la investigació científica i amb el fet d’aportar “estabilitat, seguretat i finançament”, al mateix temps que ha advocat per la col·laboració publicoprivada per a la creació de noves oportunitats.

En la 36a edició d’estos premis, els guardons han recaigut en Antonio Acín, en la categoria d’investigació bàsica; Francisco Pérez, en economia; Xavier Trepat, en investigació biomèdica; Sergio Vicente, en protecció del medi ambient; Luis Serrano, en noves tecnologies; Jordi Sunyer, en investigació clínica i salut pública, i Víctor Amarnani, en la categoria de mamprenedor.

Fecha: 13/02/2025